Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: megváltozott munkaképességű dolgozók után járó dotáció igényléséhez a 8/1983. (VI. 29.) EüM—PM együttes rendelet
Paragraph Index: 660

megváltozott munkaképességű dolgozók után járó dotáció igényléséhez a 8/1983. (VI. 29.) EüM—PM együttes rendelet (a továbbiakban: R.) 27/A. § (9) bekezdésében előírt adatszolgáltatást az alábbiak szerint köteles teljesíteni: Az azonosító adatokat pontosan kell kitölteni és az adatlapot aláírással kell hitelesíteni. A kitöltött adatlapot a területileg illetékes első fokú állami adóhatósághoz benyújtandó támogatás-igénylőlaphoz [11. számú (APEH 329. r. sz.)] kell mellékelni. A táblázat 1.A és 2.A adathelyére a tárgyhónapban foglalkoztatott összes, illetve megváltozott munkaképességű (röviden: mmk) dolgozó — kerekítés szabályai szerint számított — korrigált átlagos statisztikai állományi létszámadatát kell beírni. A 3.A adathelyen az mmk arányt mutató százalékos mértéket kell szerepeltetni, amely a 2.A és 1.A adatok hányadosaként határozható meg. Amennyiben az így számított érték az 5%-ot meghaladja, a 2. A adathelyen szereplő létszámadatot a 3. a)—d) megfelelő sorába, az A oszlopba is be kell írni. A C oszlop megfelelő sorába a B oszlopban szereplő dotációs kulcsok közül az mmk aránynak megfelelő sávban feltüntetett mértékkel számított dotációt kell beírni. A tárgyhavi dotáció összegét az összes dolgozó 5%-ának megfelelő létszámmal csökkentett mmk létszámnak a megfelelő dotációs kulcs együtthatós formájával, illetve az érvényes minimálbérrel történő szorzata adja. Amennyiben az mmk dolgozók tárgyhavi átlagkeresete nem éri el az érvényes minimálbér összegét, úgy az mmk dolgozók tárgyhavi átlagkeresetével kell számolni a minimálbér helyett. II. Adatlap normatív támogatás (dotáció) tárgyhavi igényléséhez (szociális foglalkoztatók részére)

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes